internet vaartha 191 Views
గుర్‌గావ్‌ : అంతర్జాతీయ మహిళా దినోత్సవాన్ని పురస్కరించుకుని స్పైస్‌ జెట్‌, జెట్‌ ఎయిర్‌వేస్‌ పూర్తిగా మహిళలే క్రూసిబ్బందిగా ఉన్న విమాన సర్వీసులు నడిపాయి. మహిళలకు తగు ప్రాతినిధ్యం కల్పిస్తున్న స్పైస్‌జెట్‌, జెట్‌ ఎయిర్‌వేస్‌ సంస్థలు కేవలం మహిళలే నిర్వహిస్తున్న సర్వీసులను నిర్వహించాయి. మహిళల కోసం హెల్త్‌కేర్‌, విద్య, సాధికారతకు కృషిచేస్తు న్న జెట్‌ ఎయిర్‌వేస్‌ మహిళా దినోత్సవం రోజున న్రపత్యేక విమాన సర్వీసులు నిర్వహించి వారికి మరింత ప్రోత్సాహంఇస్తోందని సిఒఒ గౌరాంగ్‌ శెట్టి  వెల్లడించారు. ముంబై, ఢిల్లీ నగరాలమధ్య మహిళా పైలట్లు విమానాలు నడిపారు. మహిళా దినోత్సవం సందర్భంగా కిరణ్‌బేడి ఇండియా విజన్‌ ఫౌండేషన్‌, నవ్‌జ్యోతిఇండియా ఫౌండే షన్‌, ఆర్ట్‌ఆఫ్‌ లివింగ్‌ వంటివాటి స్ఫూర్తితో మంగళవారం మొత్తం అందరూ మహిళలే క్రూ సిబ్బందిగా ఉన్న విమానాన్ని ఆర్ట్‌ఆఫ్‌ లివింగ్‌ బెంగళూరు కేంద్రానికి నడిపింది. అంతేకాకుండా మొట్టమొదటిసారిగా గ్రామీణ ప్రాంతాలనుంచి కూడా మహిళలను ఢిల్లీ, బెంగళూరు, ఢిల్లీ విమానంలో తిప్పింది. సమాజానికి మహిళలు ఇతోధిక సేవలందిస్తున్నారని అంతర్జాతీయ మహిళా దినోత్సవం రోజున పూర్తిగా మహిళలే నడిపే విమానాలను కొనసాగించి తమవంతు ప్రోత్సాహం అందిస్తున్నట్లు సిఒఒ జిపి గుప్తా వెల్లడించారు.